**НЧ „УСПЕХ-1921“**

с.Момино общ.Търговище e-mail: nc\_uspeh1921@abv.bg

-----------------------------------------------------------------------------------------------------------------------------

**ОТЧЕТ**

за дейността на читалището през 2020 г.

**ЧИТАЛИЩНА ДЕЙНОСТ**

|  |  |
| --- | --- |
| Месец | Извършени дейности |
| Януари | Бабин ден – пресъздаване на обичая и кулинарна изложба |
| Февруари | Отбелязване и празнуване Ден на пчеларя с участието на местен пчелар - беседа. |
| Март | Честита Баба Марта – изработени „Мартеничка за всеки дом” |
| Юни | Подготовка за фотоизложба на чешмите в землището на селото - описание и маркиране, заснимане. |
| Юли  Август | Деца рисуват в читалището, четат книжки, играят. |
| Ноември | Участие в конкурса "Есен в буркани", организиран от НЧ "Будител-1927", с.Баячево. |
| Декември | Детска работилница „Сурва, сурва, весела година” - изработени сурвакници. |

**БИБЛИОТЕКА**

|  |  |
| --- | --- |
| Поддържане на библиотечния фонд | Поддържане и актуализиране на библиотеката. |

**П Л А Н**

**за дейността през 2021 год.**

**на НАРОДНО ЧИТАЛИЩЕ „УСПЕХ-1921”**

Годишната програма за развитие на читалищната дейност през 2021 год. е съобразена с изискванията на чл.26а, ал.2 от Закона за народните читалища и цели обединяване на усилията за развитие и утвърждаване на читалището като важна обществена институция, градяща културната идентичност на хората. Тя обобщава най-важните моменти в работата на читалището - приоритети, цели и задачи, които ще спомогнат за укрепването, модернизирането и развитието му в общодостъпно и желано място за местната общност. Целта е създаване на условия за превръщането на институцията в информационно-образователен център, утвърждаващ ценностите на гражданското общество.

**I. Библиотечна дейност**

Библиотечната дейност е една от основните дейности за читалището, като културна институция. Работата на библиотеката ще бъде насочена към:

1. Осигуряване свободен достъп за библиотечно обслужване на читателите.
2. Поддържане и обогатяване на книжния фонд с литература на различна тематика (чрез закупуване, дарители и допълващи субсидии от Министерство на културата), както и представяне новите заглавия, под различни форми.

срок: постоянен

отг.: председател, секретар

**II. Любителско творчество**

1.Участия в регионални и национални форуми, популяризиращи изпълнението на български фолклор от деца

срок: постоянен

отг.: секретар

**III. Информационна дейност**

1. Обогатяване страницата на читалището в социалните мрежи със снимки от дейността на читалището (Фейсбук).

1.3. Информационни срещи с представители на ОИЦ Търговище.

срок: постоянен

отг.: секретар

**IV. Проекти**

1. Провеждане празник на дивия чесън в село Момино - сформиране на организационен комитет и работна група, които да подготвят плана за реализиране на празника.

срок: м.февруари, 2021 г.

отг.: секретар

2. Продължаване събирането на материали, снимки, спомени, документи и др. от историята на селото, оформяне на кътове.

срок: постоянен

отг.: секретар

3. Следене за финансиращи програми, разработване и реализация на проекти.

срок: постоянен

отг.: председател, секретар

4. Защита на проекти по програма за младежи до 29 год. и трайно безработни от Бюро по труда, Търговище.

срок: постоянен

отг.: председател, секретар, счетоводител

**V. Доброволческа дейност**

1. Поддържане на маршрутите и екопътеките в околностите на селото, както и към съседните села – Здравец, Александрово, Кошничари и др.

срок: постоянен

отг.: председател и членовете на ЧН

2. Организиране изложба със снимков материал на водоизточниците в района на селото.

срок: м.май, 2021 г.

отг.: председател и членовете на ЧН

2. Сключване на договор с Клуб Вариант 5 – организиране съвместни мероприятия - обучения и тренировки.

срок: м.март, 2021 г.

отг.: председател и членовете на ЧН

3. Продължаване инициативата за почистване и озеленяване на уличните площи, поляната и парковете под мотото: **„Момино – туризъм, природа, история”**.

срок: постоянен

отг.: председател и членовете на ЧН

4. Допълване на събраните готварски рецепти и издаване на брошура.

срок: постоянен

отг.: секретар

4. Подпомагане на възрастни хора в различни направления.

срок: постоянен

**VI. Административна дейност**

1. Ръководна дейност

* Заседания на Читалищното настоятелство – минимум 4 заседания за календарната година.

срок: постоянен

отг.: председател

* Провеждане на годишно събрание.

срок: първата седмица на м.декември

отг.: Читалищно настоятелство

2. Отчетна документация

* Счетоводно приключване на 2020 год.

срок: м.януари, 2021 г.

отг.: счетоводител, председател, секретар

* Изготвяне и представяне на отчет за дейността през 2020 год. пред Община Търговище.

срок: 30.03.2021 год.

отг.: председател, секретар

* Изготвяне и представяне на отчетни документи за Данъчна служба и Статистика.

срок: 30.03.2021 год.

отг.: счетоводител, председател, секретар

**VII. Материална база**

1. Подготовка и обзавеждане на източната стая за работа с деца и поставяне началото на летни, детски лагери - нужни средства: първоначално около 5 000 лв.

2. Неотложен ремонт на избеното помещение /рушащо се в момента/и по-нататъшното му обновяване, като база за реализиране мероприятия на читалището - необходими средства – минимум ………… лв.

3. Продължаване подготовката на парка за летни лагери, оборудване на кътове за деца и места за отдих на възрастни хора в парка.

**КУЛТУРЕН КАЛЕНДАР**

1. **м.Януари**
   * 01.01 – Сурваки
   * 21.01 - Бабин ден – пресъздаване на обичая и кулинарна изложба.
2. **м.Февруари**
   * 10.02 – Ден пчеларя – беседа, обмяна на опит и дегустация на мед от местен производител.
3. м.Март
   * 01.03 – Баба Марта – изложба „Мартеничка за всеки дом” - ръчно направени мартенички.
   * 08.03 – Международен ден на жената – Организиране празник и кулинарна изложба.
   * 22.03– Първа пролет – разходка в гората, засаждане цветя в двора на читалището с деца и възрастни.
4. **м.Април**
   * 02.04 – „Международен ден на детската книга” – изложба на рисунки на свободна тематика с участници от всички поколения.
   * Седмица на българската гора – Доброволческа акции за почистване, подрязване, прекопаване и варосване на дърветата в двора на читалището и около него. Засаждане на дръвчета, съвместно с лесничеи от Държавно лесничейство – Търговище.
   * Великденски празници – Боядисване на яйца и състезание за най-красиво боядисано яйце през Велики четвъртък, награди за участниците.
   * Участиве в състезанията на Клуб по ориентиране „Вариант 5” – гр.Търговище, в местности около селото.
   * Празник на дивия чесън **–** Пролетен празник на с.Момино.
5. **м.Май**
   * 09.05 – Ден на Европа – Състезание за децата - „Аз опознавам Европа” и изработване на картички, посветени на деня.
   * 24.05 – Ден българската писменост и култура – направа на венци в чест на празника.
6. **м.Юни**
   * 01.06 – „Международен ден на детето” – организиране празник за децата –състезания, песни, танци.
   * Еньовден – събиране на билки в околностите на селото, запознаване с техните лечебни свойства и начина им на приложение. Допълване на материалите за брошурата „Билките в с.Момино”.
   * Шекер байрям – по стар мюсюлмански обичай раздаване питки на съседи, близки и роднини. Събиране на бонбони от децата в селото.
   * Участие във футболен турнир – организиран от ОЧС Търговище.
   * Летен детски пленер – съвместно с ЦПЛР ОДК – гр.Търговище.
7. **м.Юли**

* **„**Добре дошла ваканция” – игри и забавления за децата от селото..
* „Да запазим кулинарните традиции на с.Момино” - обогатяване на рецептите, характерни за селото.
* **м.Август**
* Ваканция– организиране четене на книжки и игри сред природата.

1. **м.Септември**

* 22.09– Участие в традиционния празник „Под крушата на осенската поляна”, организиран от Община Търговище.
* Участие в националната кампания „Да изчистим България”.

1. **м.Октомври**

* 01.10 **–** Ден на пенсионерите, ден на музиката, световен ден за борба с хепатита. Беседи посветени на различните празници.

1. **м.Ноември**

* 01.11 – Ден на народните будители – Среща-разговор с местни автори, дарили книги на читалищната библиотека.
* 21.11– Ден на християнското семейство – честване на годишнини на семейства с поднасяне на грамоти. Обогатяване на етнографската експозиция със снимки, предмети, облекла. Събиране на вещи от старите ракли.

1. **м.Декември**

* 05.12 – „Международен ден на доброволеца” – участие в определената на национално равнище тематика. Награждаване на най-активните, във връзка с организираната през годината дейност за събиране на истории, свързани със селото.
* Коледа и Нова година – Да посрещнем Дядо Коледа – песни, танци, томбола, подаръци, поздравления.

Честване на годишнини и събития, свързани с историята на селото.

Активно участие на читалище „Успех-1921”, с.Момино в организираните в област Търговище различни мероприятия - събори, фестивали и др.